**Gustavo Kuerten** (født 10. september 1976 i Florianópolis, Santa Catarina) er en profesjonell tennisspiller fra Brasil. Han er kjent som «Guga», en vanlig forkortelse for navnet Gustavo i Brasil.

Kuerten begynte å spille tennis som seksåring. Fra han var fjorten år, reiste han verden rundt for å delta i juniorturneringer. Kuerten ble profesjonell i 1995.

Han er først og fremst kjent for sine tre seire i French Open, i 1997, 2000 og 2001. I 1997 slo han de tidligere mesterne Thomas Muster, Jevgenij Kafelnikov og Sergi Bruguera på vei til tittelen. Han var ranket nummer 66 i verden da turneringen begynte, og er med det den nest lavest rankede spilleren som har vunnet en Grand Slam-turnering i tennis for menn. (Mark Edmondson var ranket 212 i verden da han vant Australian Open i 1976.)

Han var den første brasilianeren som vant en Grand Slam-turnering. Han avsluttet 2000 som nummer én på ATP-rankingen, etter å ha vunnet ATP-sluttspillet i Lisboa det året. I finalen slo han Andre Agassi 6-4, 6-4, 6-4. I semifinalen slo han Pete Sampras, og Kuerten ble dermed den første som slo disse to i de to siste kampene av en turnering. Kuerten ble den første sør-amerikaneren som toppet ATP-rankingen ved årsslutt, og ingen har gjort det etter ham.

Kuerten ble plaget av en hofteskade i de siste årene av sin profesjonelle karriere og spilte derfor lite mot slutten, før han la opp i 2008.

Spillestil
----------

Kuerten er best på grus, som er det langsomste dekket i tennis. Det betyr at ballen spretter høyt etter at den har truffet bakken, på grunn av friksjonen i underlaget. Kuerten slår med mye overskru fra både forehand- og backhandsiden. Mens de fleste tennisspillerne på touren slår backhand med to hender, gir Kuertens enhåndsbackhand ham spesielt god rekkevidde.

Grand Slam-titler
-----------------

| År | Turnering | Finalemotstander | Land | Settsifre |
| --- | --- | --- | --- | --- |
| 1997 | French Open | Sergi Bruguera | Spanias flagg | 6-3, 6-4, 6-2 |
| 2000 | French Open | Magnus Norman | Sveriges flagg | 6-2, 6-3, 2-6, 7-6 (6) |
| 2001 | French Open | Alex Corretja | Spanias flagg | 6-7 (3), 7-5, 6-2, 6-0 |

Referanser
----------

1. 1 2   The Bud Collins History of Tennis (2nd ed.), side(r) 670[Hentet fra Wikidata]
2. ↑   www.itftennis.com, besøkt 8. juli 2023[Hentet fra Wikidata]
3. ↑  Allan Jiang (5. november 2011). «20 Best Tennis Underdog Stories in Grand Slam Open Era History». Bleacherreport.com. Besøkt 26. oktober 2021.
4. ↑  «Three time French Open champion Kuerten says he'll retire this year». www.espn.com. 15.01.2008. Besøkt 22. februar 2008.

Eksterne lenker
---------------

* (pt-BR) Offisielt nettsted Rediger på Wikidata

* (en) Gustavo Kuerten – kategori av bilder, video eller lyd på Commons Rediger på Wikidata

* (en) Gustavo Kuerten – galleri av bilder, video eller lyd på Commons Rediger på Wikidata
* (en) Gustavo Kuerten på Internet Movie Database Rediger på Wikidata
* (de) Gustavo Kuerten – Munzinger Sportsarchiv Rediger på Wikidata

* (en) Gustavo Kuerten – Olympics.com Rediger på Wikidata

* (en) Gustavo Kuerten – Olympedia Rediger på Wikidata

* (en) Gustavo Kuerten – Sports-Reference (OL-resultater – arkivert) Rediger på Wikidata

* (en) Gustavo Kuerten – ATP-touren Rediger på Wikidata

* (en) Gustavo Kuerten – ITF Tennis Rediger på Wikidata

* (en) Gustavo Kuerten – Davis-cupen Rediger på Wikidata

* (en) Gustavo Kuerten – International Tennis Hall of Fame Rediger på Wikidata

* (en) Gustavo Kuerten – TheSports.org Rediger på Wikidata
* Gustavo Kuerten på Twitter Rediger på Wikidata

* Gustavo Kuerten på Facebook Rediger på Wikidata

  


|  |  |
| --- | --- |
| Oppslagsverk/autoritetsdata | Prabook **·** Encyclopædia Universalis **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** Munzinger (sport)
 |